Lingua Armenia
Lingua Armenia (Հայերեն, hayeren) est Armeniorum lingua, quae saepissime ad ramum distinctum familiae linguarum Indoeuropaeae ascribitur, certis autem philologis eam cum Graeca, Phrygia, aliisque linguis coniungentibus. Sermo publicus est rei publicae Armeniae et rei publicae non agnitae Carabachiae Superioris; multi locutores etiam in Javakhetia? inveniuntur. Ante generis Armeniorum occidionem anni 1915 multi Armenii in Armenia occidentali, tunc parte Imperii Ottomanici, vivebant; hodie lingua in diaspora Armenia per orbem terrarum conservatur, plerumque in Russia, Civitatibus Foederatis, ac Francia.